पाएं अपने शहर की ताज़ा ख़बरें और फ्री ई-पेपरडाउनलोड करें
बाइक सवार बदमाशों का अचानक बाइक मोड़ने का विरोध करना डिलीवरी ब्वॉय काे महंगा पड़ गया। बदमाशों ने उसे गोली मार दी। जिससे वह घायल हो गया। उसे अस्पताल में भर्ती कराया गया है। गोली पैर में लगी है। शोर सुनकर जब तक लोग माैके पर पहुंचते तीनों बदमाश चंदावली की ओर फरार हो गए। पीड़ित की शिकायत पर पुलिस ने केस दर्ज कर लिया है।
सुभाष कॉलोनी बल्लभगढ़ निवासी खेमचंद ने पुलिस को दी शिकायत में कहा है कि वह जिओ मार्ट में डिलीवरी का काम करता है। शुक्रवार की शाम वह अपने साथी सागर के साथ चन्दावली पुल की तरफ से बल्लबगढ की तरफ आ रहे थे। करीब 5.30 बजे लोकदीप स्कूल के पास मोहना रोड पर पहुंचे थे। तभी तीन बदमाश बाइक से आए और आगे आगे चलने लगे। तभी अचानक बाइक मोड़ दी। इस पर वह गिरने से बच गया। जब पीड़ित ने युवकों से इंडीकेटर देकर बाइक मोड़ने को कहा तो तीनों बदमाश गाली गलौज करने लगे और एक ने अपनी पॉकेट की बेल्ट के नीचे से देसी कट्टा निकालकर मेरे दोस्त सागर की तरफ चलाई। सागर ने उसको धक्का मार दिया तो दूसरे ने अपने हाथ में लिया हुआ पिस्तौल से मेरे दाहिने पैर के घुटने के साइड में गोली मार दी। जब तक वहां भीड़ जमा होती तीनों बदमाश बाइक पर बैठकर फरार हो गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn